CELEX: 32009R0476
Language: bg
Date: 2009-06-05 00:00:00
Title: Регламент (ЕО) № 476/2009 на Комисията от 5 юни 2009 година относно класирането на някои стоки в Комбинираната номенклатура

9.6.2009   
            
            
               BG
            
            
               Официален вестник на Европейския съюз
            
            
               L 144/13
            
         
      РЕГЛАМЕНТ (ЕО) № 476/2009 НА КОМИСИЯТА
   
   от 5 юни 2009 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               1.
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               2.
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               3.
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               4.
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да продължи да бъде ползвана от титуляра за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               5.
            
            
               Комитетът по Митническия кодекс не е представил становище в определения от неговия председател срок,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 юни 2009 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Система, състояща се от следните компоненти:
                  
                              —
                           
                           
                              телевизионна камера с висока разделителна способност, монтирана върху спускаем подводен самопридвижващ се апарат (така наречен „апарат с дистанционно управление“),
                           
                        
                              —
                           
                           
                              механизъм за управление, с вграден екран, за дистанционно управление на апарата и на камерата, например посредством джойстик, и за визуализация на изображенията, заснети от камерата,
                           
                        
                              —
                           
                           
                              електрически кабел.
                           
                        Първият компонент тежи приблизително 3,6 kg. Общото тегло на системата е около 32 kg.
                  Системата се използва при подводни операции, включващи заснемането на изображения и тяхното предаване по кабел до екрана на механизъма за управление. Системата функционира до дълбочина от около 90 m.
               
               
                  8525 80 19
               
               
                  Класирането се определя от разпоредбите на Общите правила 1, 3, буква б) и 6 за тълкуване на Комбинираната номенклатура, забележка 4 към раздел XVI и от описанието на кодове по КН 8525, 8525 80 и 8525 80 19.
                  Основната функция на компонента, състоящ се от телевизионна камера (код по КН 8525 80 19), монтирана върху спускаем подводен самопридвижващ се апарат, се осигурява от камерата, а не от апарата, който само транспортира камерата на определено разстояние.
                  Следователно, ако се представи отделно, този компонент трябва да бъде класиран под код по КН 8525 80 19.
                  Тъй като отделните компоненти са взаимосвързани и системата се състои от отделни компоненти, които трябва заедно да осигурят изпълнението на ясно определена функция, попадаща в една от позициите в глава 84 или 85, се прилага абележка 4 към раздел XVI.
                  Функцията на системата е да заснема изображения без да ги съхранява. Поради това цялата система трябва да бъде класирана в код по КН 8525 80 19 като телевизионна камера.